CELEX: 62007CA0318
Language: da
Date: 2009-01-22 00:00:00
Title: Sag C-318/07: Domstolens dom (Store Afdeling) af 27. januar 2009 — Hein Persche mod Finanzamt Lüdenscheid (anmodning om præjudiciel afgørelse fra Bundesfinanshof — Tyskland) (Frie kapitalbevægelser — indkomstskat — fradrag for gaver til almennyttige institutioner — fradragsretten begrænset til gaver til indenlandske institutioner — naturaliegaver — direktiv 77/799/EØF — gensidig bistand mellem medlemsstaternes kompetente myndigheder inden for området direkte skatter)

21.3.2009   
            
            
               DA
            
            
               Den Europæiske Unions Tidende
            
            
               C 69/8
            
         Domstolens dom (Store Afdeling) af 27. januar 2009 — Hein Persche mod Finanzamt Lüdenscheid (anmodning om præjudiciel afgørelse fra Bundesfinanshof — Tyskland)
   (Sag C-318/07) (1)
   
   (Frie kapitalbevægelser - indkomstskat - fradrag for gaver til almennyttige institutioner - fradragsretten begrænset til gaver til indenlandske institutioner - naturaliegaver - direktiv 77/799/EØF - gensidig bistand mellem medlemsstaternes kompetente myndigheder inden for området direkte skatter)
   (2009/C 69/11)
   Processprog: tysk
   Den forelæggende ret
   Bundesfinanshof
   Parter i hovedsagen
   
      Sagsøger: Hein Persche
   
      Sagsøgt: Finanzamt Lüdenscheid
   Sagens genstand
   Anmodning om præjudiciel afgørelse — Bundesfinanshof — fortolkning af artikel 5, stk. 3, EF og artikel 56 EF samt af Rådets direktiv 77/799/EØF af 19. december 1977 om gensidig bistand mellem medlemsstaternes kompetente myndigheder inden for området direkte skatter (EFT L 336, s. 15) — nationale bestemmelser, hvorefter det er en betingelse for at indrømme en skattefordel, indført for gaver til institutioner med almennyttige formål, at giveren har hjemsted på det nationale område — anvendeligheden af EF-traktatens regler om frie kapitalbevægelser på gaver in natura, i form af artikler til daglig brug, skænket af en statsborger i en medlemsstat til institutioner med almennyttige formål, beliggende i en anden medlemsstat
   Konklusion
   
               1)
            
            
               Når en skattepligtig ansøger om skattefradrag i en medlemsstat for gaver skænket til institutioner, der er etableret og anerkendt som almennyttige i en anden medlemsstat, er sådanne gaver omfattet af traktatens bestemmelser om de frie kapitalbevægelser, selv om de skænkes som naturaliegaver i form af genstande til daglig brug.
            
         
               2)
            
            
               Artikel 56 EF er til hinder for lovgivning i en medlemsstat, som med hensyn til gaver skænket til institutioner, der er anerkendt som almennyttige, kun indrømmer skattefradrag for gaver, der skænkes til institutioner etableret på det nationale område, uden at den skattepligtige gives mulighed for at godtgøre, at en gave ydet en institution, der er etableret i en anden medlemsstat, opfylder nævnte lovgivnings betingelser for at indrømme et sådant skattefradrag.
            
         
      (1)  EUT C 247 af 20.10.2007.